Z A P I S N I K
11. sjednice Vijeća Mjesnog odbora Volovčica
održane dana 16. ožujka 2022. godine (srijeda) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA:  /
GOST: Zdenko Potlaček (predstavnik suvlasnik Frana Alfirevića k.br. 2)
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 7 od 7 članova/ica Vijeća, što znači da Vijeće može pravovaljano odlučivati te otvara 11. sjednicu Vijeća Mjesnog odbora.
Vijeće jednoglasno usvaja i verificira tekst Zapisnika 10. sjednice Vijeća održane dana 15. veljače 2022. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Izvješće o radu VMO Volovčica za 2021. godinu,
2. Program rada VMO Volovčica za 2022.,
3. Prijedlog Zaključka o utrošku sredstava s pozicije „ostali nespomenuti rashodi poslovanja“ za 2022.,
4. Korištenje prostora mjesne samouprave Volovčica,
5. Aktualna komunalna problematika,
6. Razno: izvješća, pitanja i prijedlozi.

Ad 1)	Izvješće o radu VMO Volovčica za 2021. godinu
Temeljem provedene rasprave Vijeće jednoglasno donosi 
I Z V J E Č Ć E    O    R A D U
Vijeća mjesnog odbora Volovčica
za  2021. 
U 2021. rad Vijeća se odvijao u skladu sa Statutom Grada Zagreba, Pravila Mjesnog odbora Volovčica, Poslovnikom o radu Mjesnog odbora Volovčica  i Programom rada Vijeća Mjesnog odbora Volovčica.
Vijeće je do 30. travnja 2021. s predsjednikom Stipom Grgićem (stari saziv) održalo 4 (četiri) sjednica. Sjednicama je prisustvovalo prosječno po 7 članova Vijeća . Nije bilo odgođenih, a niti prekinutih sjednica zbog nedovoljnog broja prisutnih članova Vijeća. Do kraja travnja 2021. godine bilo je ukupno 13 točaka dnevnog reda.
Vijeće je od lipnja 2021. s predsjednicom Ivom Jelačić (novi  saziv) održalo 8 (osam) sjednica Vijeća. Sjednicama je prisustvovalo prosječno po 7 članova Vijeća Nije bilo odgođenih, a niti prekinutih sjednica zbog nedovoljnog broja prisutnih članova Vijeća.  Prosječno trajanje sjednica Vijeća bilo je 1:30 sata. Do kraja prosinca 2021. godine bilo je ukupno 35 točaka dnevnog reda.
[bookmark: _GoBack]
Na sjednicama se ukupno raspravljalo o 48 točaka dnevnog reda:
· doneseni su sljedeći akti:  
- Godišnji obračun Mjesnog odbora Volovčica za 2020., 
- Financijski plan Mjesnog odbora Volovčica za 2021.
- Prijedlog  prioriteta Plana malih komunalnih akcija za 2021.
- Izvješće o radu Vijeća Mjesnog odbora Volovčica za 2020.
- Program rada Vijeća Mjesnog odbora Volovčica za 2021.god.
· Vijeće je dalo pozitivno mišljenje na 16 zahtjeva za povremeno korištenje prostora Mjesnog odbora Volovčica.
· na svim sjednicama Vijeće je raspravljalo o zahtjevima građana te prijedlozima vijećnika, te slalo dopise nadležnim gradskim uredima
· donesena su 107 akta, zaključka
Predsjednici Vijeća su redovito sazivali sjednice Vijeća, predlagali dnevni red i predsjedali svim sjednicama Vijeća u 2021. godini. Surađivali su s predsjednikom Vijeća Gradske četvrti Peščenica - Žitnjaka u sastavljanju dnevnog reda, te prisustvovali Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.
Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.
Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Volovčica, dostavljajući zapisnike i zaključke sa sjednica Vijeća.
Ad 2	Program rada VMO Volovčica za 2022.,
Temeljem provedene rasprave Vijeće jednoglasno donosi 
Program rada Vijeća Mjesnog odbora Volovčica
za 2022.
a) Polazne odrednice
Vijeće Mjesnog odbora Volovčica polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Volovčica.
Naravno, polazne odrednice i ciljevi i zadaci programa rada Vijeća Mjesnog odbora Volovčica ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Volovčica kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Volovčica s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Volovčica koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.
Iz navedenog konteksta specificiraju se sljedeće polazne odrednice:
1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru Volovčica.
9. Pojačati aktivnosti vezane za zaštitu okoliša, kako s razine Grada tako i Ministarstva zaštite okoliša, pogotovo kad je u pitanju rješavanje divljih deponija.
10. Inicirati pokretanje postupka promjene i izmjene Prostornog plana za naselje Volovčica.
11. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Volovčica s građanima,
· suradnje Vijeća Mjesnog odbora Volovčica s Vijećem Gradske četvrti Peščenica-Žitnjak i Gradskim uredom za mjesnu samoupravu.
Navedene odrednice uvjetuju i usmjeravaju izravno uspješnost rada Vijeća Mjesnog odbora Volovčica a neizravno pridonose uspješnoj realizaciji rada Vijeća Gradske četvrti Peščenica-Žitnjak.
b) Glavni ciljevi
Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Volovčica postavlja sljedeće ciljeve:
1. Koordinirano u suradnji s građanima sustavno prikupljanje svih podataka bitnih za Mjesni odbor Volovčica o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana Mjesnog odbora Volovčica s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Volovčica selektira i predlaže Vijeću Gradske četvrti kao prioritete programa Plana  malih komunalnih aktivnosti za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Volovčica koji se ne mogu, zbog svoje obimnosti i složenosti, rješavati kroz program Plana malih komunalnih aktivnosti.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Volovčica.
5. Permanentno nastojanje za što učinkovitijom suradnjom Vijeća Mjesnog odbora Volovčica s Vijećem Gradske četvrti Peščenica-Žitnjak i Gradskim uredom za mjesnu samoupravu.
c) Zadaci i rokovi
Na osnovi ovih, programom postavljanih ciljeva, Vijeće Mjesnog odbora Volovčica će u svome radu i na svojim sjednicama tijekom 2022. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:
1. Koordinacija i suradnja s Vijećem Gradske  četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike na području Mjesnog odbora Volovčica – naselja, te utvrđivanja
a) Prioriteta za Plan komunalnih aktivnosti Vijeća Gradske četvrti Peščenica-Žitnjak.
b) Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
c) Donošenje Plana malih komunalnih akcija (čišćenje javnih površina, održavanje javnih površina i održavanje nerazvrstanih cesta.) 
3. Davanje mišljenja o prijedlozima akata i programima koja od Vijeća Mjesnog odbora Volovčica zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Volovčica (kada bude zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Volovčica (kontinuirano kroz cijelu godinu).
5. Predlaganje prioriteta PKA za 2023. za Mjesni odbor Volovčica (listopad-prosinac 2022.)
6. Donošenje Financijskog plana Vijeća Mjesnog odbora Volovčica za 2022. (veljača 2022.).
7. Donošenje Izvješća o radu Vijeća Mjesnog odbora Volovčica za 2021. (ožujak 2022.).
8. Donošenje Programa rada Vijeća Mjesnog odbora Volovčica za 2022. (ožujak 2022.).
9. Donošenje Plana komunalnih akcija mjesnog odbora Volovčica za 2022. (veljača 2022.).
10. Donošenje Godišnjeg obračuna Vijeća Mjesnog odbora Volovčica za 2022. (lipanj – rujan 2022.)
11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog Volovčica (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Volovčica (kontinuirano kroz cijelu godinu). 
Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Volovčica.
· suradnji Vijeća Mjesnog odbora Volovčica s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Volovčica, te o izvršenju proračunskih stavki koje se odnose na Mjesnu samoupravu Grada Zagreba.

Ad 3)	Prijedlog Zaključka o utrošku sredstava s pozicije „ostali nespomenuti rashodi poslovanja“ za 2022.
Temeljem provedene rasprave Vijeće jednoglasno usvaja 
Prijedlog Zaključka o utrošku sredstava s pozicije „ostali nespomenuti rashodi poslovanja“ za 2022. u iznosu od 6.300,00kn.
Ad 4)	Korištenje prostora mjesne samouprave Volovčica
Temeljem provedene rasprave Vijeće jednoglasno donosi 
Z a k lj u č a k
o odobravanju korištenja dvorane od 72m2 u prostoru MS Volovčica Matici umirovljenika Peščenica-Žitnjak „Likovnoj sekciji“ svakog ponedjeljka u mjesecu u terminu od 09:00 do 12:00 sati od 16. ožujka 2022. godine do 16. ožujka 2023. godine.


Temeljem provedene rasprave Vijeće jednoglasno donosi 
Z a k lj u č a k
o odobravanju korištenja dvorane od 72m2 u prostoru MS Volovčica Matici umirovljenika Peščenica-Žitnjak Podružnica Donje Svetice svakog prvog i trećeg utorka u mjesecu u terminu od 11:00 do 13:00 sati od 16. ožujka 2022. godine do 16. ožujka 2023. godine.
Temeljem provedene rasprave Vijeće jednoglasno donosi 
Z a k lj u č a k
o odobravanju korištenja dvorane od 72m2 u prostoru Mladeži Hrvatske demokratske zajednice Temeljni ogranak HDZ Volovčica i Donje Svetice svake srijede u mjesecu u terminu od 21:00 do 22:00 sata od 16. ožujka 2022. godine do 16. ožujka 2023. godine.
Temeljem provedene rasprave Vijeće jednoglasno donosi 
Z a k lj u č a k
o odobravanju korištenja dvorane od 72m2 u prostoru Hrvatskoj demokratskoj zajednici Temeljni ogranak HDZ Volovčica prvog i trećeg četvrtka u mjesecu u terminu od 18:00 do 22:00 sata od 16. ožujka 2022. godine do 16. ožujka 2023. godine.
Temeljem provedene rasprave Vijeće jednoglasno donosi 
Z a k lj u č a k
1. kojim se od Bandić Milan 365 – Stranke rada i solidarnosti traži da u zahtjevu za povremeno korištenje prostora jasno naznači koji se termin odnosi na ogranak stranke za područje MS Volovčica, a koji za ogranak stranke za područje MS Donje Svetice,
2. kojim se Bandić Milan 365 – Stranci rada i solidarnosti predlaže alternativni termin povremenog korištenja prostora MS Volovčica prvog i trećeg te drugog i četvrtog četvrtka u mjesecu u terminu od 16:00 do 18:00 sati
Obrazloženje
S obzirom na činjenicu da prostor MS Volovčica zajednički koriste VMO Volovčica i VMO Donje Svetice te da navedena Vijeća češće koriste termine srijedom u periodu između 17:00 i 20:00 sati za održavanje svojih sjednica koje se znaju poklopiti na isti datum u mjesecu, Bandić Milan 365 – Stranci rada i solidarnosti predlaže alternativni termin kako je navedeno u dispozitivu 2. točke zaključka.
Temeljem provedene rasprave Vijeće jednoglasno donosi 
Z a k lj u č a k
kojim se utvrđuje novi termin dežurstva vijećnika Mjesnog odbora Volovčica na termin prvi utorak u mjesecu od 17:00 do 18:00 sati počevši od 01. travnja 2022. godine.
Novi termin s godišnjim rasporedom dežurstava vijećnika Mjesnog odbora Volovčica objavit će se na oglasnoj ploči prostora Mjesnog odbora Volovčica zajedno s jasno naznačenim kontaktima za dostavu elektroničke pošte (mo_volovcica@zagreb.hr) i za dostavu pismovnih pošiljaka (Gradska četvrt Peščenica-Žitnjak, Zapoljska 1/I, 10 000 Zagreb) te telefonskim brojem MO Volovčica (01/232-3163) i Područnog ureda Gradske uprave Peščenica (01/6100-241 i 01/6100-244).


Ad 5) Aktualna komunalna problematika
Temeljem provedene rasprave o aktualnoj komunalnoj problematici Vijeće jednoglasno donosi slijedeće zaključke:
Z a k lj u č a k   1.
o rješavanju komunalne problematike
temeljem traženja Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor za komunalne poslove i javne površine, Odjel za komunalne poslove i zelenilo, Odsjek za zelene površine za dostavu mišljenja o glavnom projektu: rekonstrukcija dječjeg igrališta u Kolarovoj ulici (k.č. 2662/93 k.o. Peščenica), Gradska četvrt Peščenica-Žitnjak, Oznaka  projekta 18-21 iz prosinca 2021. (klasa: 026-01/21-001/1609, ur.br. 251-06-21/010-21-8FZ od 30.12.2021. godine) Vijeće Mjesnog odbora Volovčica daje 
· pozitivno mišljenje o glavnom projektu: rekonstrukcija dječjeg igrališta u Kolarovoj ulici (k.č. 2662/93 k.o. Peščenica.
Z a k lj u č a k   2.
o rješavanju komunalne problematike
temeljem provedene rasprave i iskazanih potreba stanovnika Alfirevićeve ulice k.br. 2 i k.br. 4 Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor za promet zatraži
· ishođenje suglasnosti nadležne policijske uprave za zauzimanje javnoprometne površine sa ciljem iscrtavanja parkirališnih mjesta na sjevernom nogostupu u Ulici Frana Alfirevića nasuprot k.br. 2 do 4, k.č. 2401 k.o. Peščenica, sukladno zaključku 6. sjednice VMO Volovčica od 11.10.2021. godine,
nadalje, Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor za promet ishodi 
· dozvolu za uklanjanje zaštitnih stupić na sjevernom nogostupu u Ulici Frana Alfirevića nasuprot k.br. 2 i iscrtavanje parkirališnih mjesta na sjevernom nogostupu u Ulici Frana Alfirevića nasuprot k.br. 2 do 4, k.č. 2401 k.o. Peščenica, sukladno zaključku 6. sjednice VMO Volovčica od 11.10.2021. godine (slika 1.)
te da od Zagrebačkog Holdinga d.o.o. – Podružnica Zagrebačke ceste zatraži
· iscrtavanje parkirališnih mjesta na sjevernom nogostupu u Ulici Frana Alfirevića nasuprot k.br. 2 do 4, k.č. 2401 k.o. Peščenica, sukladno zaključku 6. sjednice VMO Volovčica od 11.10.2021. godine (slika 1.)

Slika 1. – sjeverni nogostup u ulici Frana Alfirevića k.br. 2 do 4
Obrazloženje
Sukladno zaključku i obrazloženju zaključka 6. sjednice VMO Volovčica od 11.10.2021., gdje je uzeto u obzir da je postavljanjem prometnih stupića koji onemogućavaju parkiranje na nogostup na južnom nogostupu u ulici Frana Alfirevića od k.br. 2 do 4 osiguran nesmetan prolaz pješaka nogostupom u punoj dužini te procjena struke kako spuštanje sjevernog nogostupa i izrada parkirališta nije prihvatljivo rješenje zbog opskrbne infrastrukture koja ide tom stranom Alfirevićeve ulice, VMO Volovčica predlaže struci razmatranje mogućnosti da se na obnovljenom, postojećem sjevernom nogostupu iscrtaju parkirališna mjesta za bočno parkiranje (time bi parkirani automobili bili dijelom na nogostupu, a dijelom na kolniku). Ovo predloženo rješenje je ujedno na tragu onoga što stanari Alifrevićeve ulice i drugi građani samoinicijativno čine već sada (slika 2.).

Slika 2. –ulica Frana Alfirevića k.br. 2 do 4


Z a k lj u č a k   3.
o rješavanju komunalne problematike
temeljem provedene rasprave i iskazanih potreba stanovnika Alfirevićeve ulice k.br. 2 Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet ishodi 
· potrebna rješenja za pretvaranje dijela zelene površine Ulici Frana Alfirevića pored k.br. 2, k.č. 2402/38 k.o. Peščenica (slika 3.) u parkiralištu površinu.

Slika 3. – ulica Frana Alfirevića između k.br. 2 i 4 s prijedlogom lokacije novog parkirališnog prostora
Obrazloženje
Uzimajući u obzir kronični nedostatak parkirnih mjesta u ulici Frana Afirevića, argumente koje je iznio gospodin Zdenko Potlaček, predstavnik suvlasnika Alfirevićeve ulice k.br. 2, te činjenicu da je u prolazu između k.br. 2 i k.br. 4 pored stambene zgrade na adresi Alfirevićeva ulica k.br.4 već postoji parkirališna površina sa 5 označenih parkirnih mjesta, VMO Volovčica donio je zaključak kako je navedeno u dispozitivu.
Z a k lj u č a k   4.
o rješavanju komunalne problematike
Temeljem provedene rasprave i iskazanih potreba stanovnika Alfirevićeve ulice k.br. 2 i 4 Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet ishodi 
· dozvolu za postavljanje čuvara parkirališta – rampe na javnoprometnoj površini između stambenih zgrada na adresi Ulica Frana Alfirevića k.br. 2 i 4,  k.č. 2402/38 k.o. Peščenica (slika 4.) u parkiralištu površinu.

Slika 4. – ulica Frana Alfirevića između k.br. 2 i 4 s prijedlogom lokacije čuvara parkirališta – rampe 
Obrazloženje
Uzimajući u obzir argumente suvlasnika Alfirevićeve ulice k.br. 2 i 4 o problematici nepropisnog parkiranja (posebice kupaca obližnje Tržnice Volovčica) koje otežava pristup njihovim garažama i garažama koje pripadaju stanarima Kriške ulice te obrtničkim radnjama koje se tamo nalaze, VMO Volovčica donio je zaključak kako je navedeno u dispozitivu s ciljem sprječavanja neovlaštenog parkiranja  ispred garaža stanar.
Z a k lj u č a k   5.
o rješavanju komunalne problematike
Sukladno prijedlogu građana i temeljem terenskog izvida, Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet ishodi 
· dozvolu za postavljanje zaštitnih stupića na nogostupu kod pješačkog  prijelaza koji prelazi Ivanićgradsku ulicu kod k.br. Ivanićgradska ulica 11 i k.br. Planinska lica 26, k.č. 4325/1 k.o. Peščenica (slika 5.)

Slika 5. – predmetni pješački prijelaz
te da od Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor za komunalno i prometno redarstvo zatraži
· pojačani nadzora nepropisno zaustavljenih i parkiranih vozila u neposrednoj blizini pješačkog prijelaza koji prelazi Ivanićgradsku ulicu kod k.br. Ivanićgradska ulica 11 i k.br. Planinska lica 26 (k.č. 4325/1 k.o. Peščenica).
Obrazloženje
S ciljem osiguranja preglednosti pješačkog prijelaza na obje strane Ivanićgradske ulice VMO Volovčica donijelo je zaključak kako je navedeno u dispozitivu.
Z a k lj u č a k   6.
o rješavanju komunalne problematike
Sukladno prijedlogu građana, Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od  Zagrebačkog Holdinga d.o.o. – Podružnice Čistoća zatraži 
· izmještanje postojeće košarice za sitni otpad zapremnine od 55l s grbom Grada Zagreba sa lokacije Trg Stjepana Konzula k.br. 1 (ispred Javnobilježničkog ureda Mladen Burec) na novu lokaciju kod Trg Stjepana Konzula k.br. 3 (ispred poslovnice Zagrebačke banke d.d. pored cvjetnih žardinijera), sve lokacije na k.č. 2638 k.o. Peščenica (slika 6.).

Slika 6.
Z a k lj u č a k   7.
o rješavanju komunalne problematike
Sukladno zamolbi građana za iznalaženje rješenja problema, a nakon provedene rasprave, Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet ishodi
· rješenje za produženje pješačke staze kod Prilaza sv. Josipa Radnika k.br. 6 i 8, k.č. 2643 k.o. Peščenica (slika 7.)

Slika 7. – postojeća pješačka staza i prijedlog za njezino produženje
Obrazloženje
S obzirom da prema trenutnim okolnostima predmetna pješačka staza izlazi na parkiralište ispred Prilaza sv. Josipa Radnika k.br. 6 i 8 (slika 8.) te s obzirom na nedostatak parkirnih mjesta u naselju, a s ciljem osiguranja nesmetanog pristupa pješačkoj stazi VMO Volovčica donijelo je zaključak kako je navedeno u dispozitivu.

Slika 8. – trenutno stanje predmetne lokacije 
Ad 6) Razno: izvješća, pitanja i prijedlozi
Predsjednica je izvijestila vijećnike o sastanku održanom u ponedjeljak, 14.03.2022.,na kojem je prisustvovao i vijećnik Stipo Grgić, a koji je sazvan kako bi nadležni Gradski ured od predstavnika/ca mjesne samouprave dobio punu informaciju o tome koji su nedostaci na lokaciji Ivanićgradska ulica na potezu od Turopoljske ulice do Planinske ulice/Trga Volovčica i kako bi predstavnik nadležnog Gradskog ureda dobio jasne inpute za izradu projektne dokumentacije obnove i uređenja istočnog i zapadnog nogostupa na predmetnoj lokaciji.
Predsjednica je nadalje izvijestila vijećnike da je 07.03.2022. izvršena sadnja stabla magnolije u žardinijeri ispred Kosorove ulice k.br. 1 sukladno Rješenju nadležnog Gradskog ureda klasa UP/I-363-02/21-013/20, ur.br. 251-13-30/005-21-2 od 03.02.2021. te da su uklonjena  neregistrirana vozila sa javne površine na javnom parkiralištu u Kosorovoj ulici nasuprot k.br. 5 do 13.
Potpredsjednik Vijeća izvijestio je vijećnike o reizboru ravnatelja OŠ Petra Preradovića te o zamolbama za povratne obavijesti koje su iznesene na sjednici Školskog odbora OŠ Petra Preradovića vezano za lokaciju i stanje javnog skloništa koje je predviđeno za potrebe učenika i radnika Osnovne škole – ravnatelj Osnovne škole informiran je da  nacionalni i gradski stožer civilne zaštite intenzivno rade na tom pitanju za područje cijelog Grada Zagreba te da će o škola biti povratno izvještavana u dijelu koji se odnosi na učenike i radnike škole.
U svezi zamjena stolarije i uređenje pročelja na OŠ Petra Preradovića , potpredsjednik je izvijestio vijećnike da su VGČ i VMO informiran od strane Gradskog ured za obrazovanje, sport i mlade da je procijenjena vrijednost radova 3.000.000,00 kn te da je početak provedbe postupka javne nabave planiran za mjesec listopad 2022. godine; s navedenim je upoznat i ravnatelj Osnovne škole.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi 06.04.2022. godine s početkom u 18:00 sati.
Dovršeno u 19:45 sati.
KLASA: 024-08/22-03586
URBROJ: 251-13-11-11-22-2 
Zagreb, 16. ožujka 2022.
Predsjednica
Vijeća Mjesnog odbora Volovčica
Iva Jelačić,v.r.

